*Szívesen emlékszel vissza az a külföldön eltöltött ösztöndíjas időszakodra?*

*Szívesen mesélnél életed egyik legizgalmasabb időszakáról középiskolásoknak?*

*Ha mindkét kérdésre IGEN a válaszod, akkor ne habozz!*

***Csatlakozz hozzánk, és oszd meg ösztöndíjas élményeid a Mobilitási órán!***

**Mit is jelent a Mobilitási Óra?**

* a Tempus Közalapítvány által évek óta szervezett tevékenység célja, hogy felhívja a középiskolások figyelmét a főiskolai/egyetemi éveik alatt megpályázható külföldi tanulmányutakra, szakmai gyakorlatokra és ezek tudatos megtervezésére
* mindezt volt ösztöndíjasok beszámolóin keresztül, középiskolák osztályfőnöki és/vagy nyelvórái keretében

**Miben számítunk rád pontosan?**

* részvétel a Tempus Közalapítvány által szervezett egész napos felkészítő napon, ahol egy jól használható módszertani és szakmai alapot, hasznos tippeket adunk a saját előadásod megtartásához (helyszín és időpont: Budapest, **2015. március 13.**)
* 2 vagy több népszerűsítő előadás megtartása a középiskolá(k)ban 2015 márciusa és 2015 júniusa között. Fontos, hogy **csak vidéki, Pest megyén kívüli** középiskolákban tarthatsz előadást. Jelentkezni viszont bármely magyarországi felsőoktatási intézmény – Pest megyei és vidéki – hallgatójaként lehetőséged van

**Mikor érdemes jelentkezned?**

* ha volt ösztöndíjas hallgató vagy (részt vettél Campus Hungary/Erasmus/Erasmus Mundus/CEEPUS/Comenius/Leonardo mobilitási projektben), és a bolognai folyamat fogalma sem idegen a számodra
* ha hallgatói jogviszonnyal rendelkezel, és belefér az idődbe
* ha van kedved (akár idegen nyelven) mesélni az ösztöndíjas időszakról és élményeidről

**Miért jó ez neked?**

* a megtartott két előadásért nettó 15 000 forint „előadói díjat” kapsz, mely tartalmazza az előadások és az utazás(ok) díját is. A díjat iskolaszövetkezeten keresztül utaljuk, ezért **feltétlenül szükséges a hallgatói jogviszony**.
* a projektben való részvételről részvételi igazolást állítunk ki a részedre
* a felkészítő nap és az előadások révén fejlesztheted előadói készségedet
* lehetőséged lesz a kapcsolatépítésre hasonló érdeklődésű fiatalokkal
* egy jó hangulatú projektben bővítheted tapasztalataidat és ismereteidet

**Hogyan tudsz jelentkezni?**

* jelentkezni az [alábbi linken lehet](http://tempus.tpf.hu/ch/mob_ora3/):

**Jelentkezési határidő: 2015. február 23. (hétfő) dél**

Ha kérdésed van, keresd **Mészáros Gabriellát** a [gabriella.meszaros@tpf.hu](mailto:gabriella.meszaros@tpf.hu) email címen vagy a 06 72/ 501 665/ 20107 telefonszámon

***Mobilitási óra – külföld, ösztöndíj, élmény***